ming030890/wiki-yue-high-quality huggingface dataset:
俄羅斯史

俄羅斯史由東斯拉夫人開始，亦都係之後嘅俄羅斯人、烏克蘭人同白俄羅斯人。基輔羅斯係東斯拉夫人建立嘅第一個國家。喺988年開始，東正教從拜占庭帝國傳入基輔羅斯，拉開咗拜占庭同斯拉夫文化嘅融合，最後形成咗俄羅斯文化。13世紀初，基輔羅斯畀蒙古人佔領之後，分裂成好多個國家，呢啲國家都自稱係俄羅斯文化同地位嘅正統繼承人。
13世紀以後，莫斯科慢慢成為咗原先基輔羅斯文化嘅中心。16世紀中期嘅伊凡四世時代，莫斯科大公國改名做俄羅斯沙皇國。到18世紀彼得大帝時代，已經變成咗俄羅斯帝國，佢嘅國土好大，從波蘭橫跨到太平洋。1861年，俄羅斯廢除農奴制度，之後農民越嚟越多，土地嘅需求亦都越嚟越大，加大咗革命嘅壓力。從廢除農奴制度去到1914年第一次世界大戰爆發之間，俄羅斯推出咗斯托雷平改革、1906年憲法同埋國家杜馬，改變咗經濟同政治狀況，不過沙皇都係唔想放棄獨裁統治。
打仗同食物短缺喺1917年引發徂兩次革命，分別係二月革命同十月革命。十月革命之後，布爾什維克登上咗權力嘅舞台，建立蘇俄。1922，俄羅斯、烏克蘭、白俄羅斯、外高加索聯邦組建蘇聯。二戰之後，蘇聯慢慢變成一個超級大國。但係隨住經濟同政治體制嘅缺點嘅矛盾越嚟越大，於是蘇聯喺1991年解體。
1991年之後，俄羅斯聯邦繼承蘇聯喺國際事務嘅地位。不過，俄羅斯已經唔再係超級大國。去到今日，俄羅斯嘅政治同經濟結構都重有沙俄同蘇聯嘅特點。
俄羅斯政區

俄羅斯政區有唔同分類。最常見嘅係俄羅斯聯邦主體，由各聯邦主體組成俄羅斯聯邦，到2022年總共有89個聯邦主體，但其中6個國際普遍承認屬烏克蘭領土。唔計嗰6個，83個俄羅斯聯邦主體可以細分6類：46個州、21個自治共和國、9個邊疆區、4個自治區、2個聯邦直轄市同1個自治州。
俄羅斯另一種政區分類係俄羅斯聯邦管區，全國有8個。
喺經濟統計上，俄羅斯亦被劃分唔同俄羅斯經濟地區，全國有12個。
俄羅斯方塊

俄羅斯方塊（粵拼：ngo4 lo4 si1 fong1 fai3；英文：Tetris、俄文：Тетрис）係1980年尾至1990年代初風靡全世界嘅電子遊戲，一般畀人歸類做解謎類，係落下型益智遊戲嘅始祖。
有研究者發現玩俄羅斯方塊遊戲有助於防止創傷後壓力症候群嘅發生，可能係呢個遊戲能夠對大腦儲存視覺記憶嘅功能產生干擾，從而保護病人免受創傷後應激反應嘅影響。
亦有學者發現玩俄羅斯方塊並且佩戴一種特殊嘅眼鏡可以治療細路弱視。

簡介
俄羅斯方塊原本係前蘇聯科學家阿列克謝·帕基特諾夫（Алексей Леонидович Пажитнов）喺1984年6月利用空閑時間所編寫嘅遊戲程序，據講遊戲嘅作者最鍾意網球（Tennis）運動，於是，佢將源自希臘話嘅tetra（意為「四」）同佢結合，造咗「Tetris」一詞，之後開始提供授權畀各個遊戲公司，造成各平台上軟件大量發行嘅現象。
Game Boy版嘅俄羅斯方塊喺日本賣出424萬套，係Game Boy史上最賣得嘅遊戲。波斯灣戰爭時，亦係前線美軍最常用來消磨時間嘅遊戲之一。
由於俄羅斯方塊具有數學性、動態性同知名度，亦經常被用來作為遊戲程式設計嘅練習題材。按照健力氏世界紀錄大全，俄羅斯方塊家陣共有9個世界紀錄，例如手提電話下載次數最多嘅遊戲等。

特點
俄羅斯方塊嘅最大特點係佢無法用任何實體嘅形式進行，淨係可以用喺平面形式進行。

規則
俄羅斯方塊係由下面呢幾種四格骨牌構成，每種方塊都係由四個黐埋嘅格仔砌成，總共有七種：
I：最多消除4層
J：最多消除3層
L：最多消除3層
O：最多消除2層
S：最多消除2層
Z：最多消除2層
T：最多消除2層（T轉規則最多可以消除3層）
有啲遊戲有單格方塊，可以穿透固定嘅方塊到達最下層空位。其他嘅改版度出現更多特別嘅造型。
方塊會隨機抽出，喺遊戲區域上方中間位置出現，然後緩慢繼續跌落去。
現代通常用「7-bag」規則，即係「七種方塊各一個」叫做一袋，每次喺一袋入面隨機抽出方塊，直到成袋空咗，再開新一袋。咁做嘅好處係：一個方塊出現後，最多隔12個就必定會再出同一種方塊。
玩家可以做嘅操作有：以90度為單位旋轉方塊，以格為單位左右移動方塊，以及畀方塊加速落下。
現代規則通常有「順時針方向轉90度」、「逆時針方向轉90度」同埋「旋轉180度」呢三種轉法，適當咁運用，可以轉入一啲特定嘅罅位。
現代規則通常有「軟降」同「硬降」兩種加速落下操作。「軟降」只係加速落，而「硬降」係直接落到最底。
現代規則通常都有「切換」功能，即係有一個儲存格，可以暫時保存而家落緊嘅方塊。如果儲存格已有方塊，就將落緊嘅方塊同儲存格入面嘅方塊交換。每次新方塊出現後，只可以切換一次。
方塊跌到落區域最底或者跌到落其他方塊上唔能夠再向下移動嗰時，就會固定喺嗰度，之後新嘅方塊出現喺區域上方開始跌落。
現代規則通常喺方塊落到最底時，唔係即刻固定，而係有一段短暫時間畀玩家操作，例如有時需要方塊落到最底，再向左移一格，攝落個窿度。
當區域中有一橫行嘅格仔全部由方塊填滿時，嗰行列就會被消除並成為玩家嘅得分（如果係對戰模式，消除時會畀啲垃圾行對方）。同時消除嘅行數越多，得分就會越高。
當固定嘅方塊堆到區域最頂而唔能夠消除層數時，遊戲就玩完。
現代規則通常係，當新嘅方塊冇位出嘅時候結束遊戲。
一般嚟講，遊戲重會提示下一個（甚至下幾個）將會跌落嘅方塊，熟練嘅玩家會計算到下一個方塊，評估而家要點樣進行。由於遊戲能夠不斷進行落去對商業用遊戲唔太理想，所以一般重會隨住遊戲嘅進行而加速提高難度。

變種遊戲
俄羅斯方塊由於好受歡迎，有啲遊戲廠商用佢做藍本，開發出唔同嘅變種遊戲：
決戰俄羅斯（Face to Face）：台灣交通大學大一學生蔡祈岩同王功華製作並喺1990年由台灣嘅智冠科技（當時叫軟體世界）出版，加入兩人對戰同好多道具，並首創同電腦對戰功能，以操作流暢同合理設計將呢款遊戲推向全新高度，迅速風靡中港台同亞洲各國，係華人自製電腦遊戲嘅先河。
立體方塊：將原本2D嘅方塊改為3D，以增加遊戲嘅挑戰性。
臉譜方塊：將人嘅臉譜分割成五等份（額頭、眼、鼻、嘴、下巴），將隨機跌落嘅臉譜各部份拼成正確嘅臉譜就可以消除並得分。

知識產權問題
俄羅斯方塊嘅智慧財產權由前蘇聯嘅外國貿易協會（ELORG）持有，而家由The Tetris Company繼承。雖然大型機器上販售嘅俄羅斯方塊遊戲多數有授權，但因為佢規則簡單、容易開發，事實上有好多未經授權嘅產品亦到處散佈。1990年代初期，全世界大量流行嘅小型遊戲機，大半係類似俄羅斯方塊嘅遊戲，都係未經授權產品。
甚至，好多特登唔用Tetris個名嘅類似俄羅斯方塊嘅遊戲機器喺著作權官司度事實上都得到勝訴。呢個意味住俄羅斯方塊呢種單純數學性質嘅遊戲，權利人喺著作權訴訟度亦好有可能居於劣勢，咁樣對遊戲開發廠商來講係好大嘅衝擊。因此，好多遊戲開發廠商都有唔太願意開發呢類數學性質遊戲嘅傾向。
卜部太郎

卜部太郎（1977年7月11號—）係日本足球員，司職前鋒，效力過大阪櫻花，及山形山神。
卞中美

卞中美，香港親中派文化界人士。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
卞夫人

卞夫人（粵拼：bin6 fu1 jan4；161年—230年），琅邪開陽人（而家山東臨沂），係曹操嘅正室夫人，諡宣。由於曹操係三國中曹魏嘅奠基人，喺日後追諡爲魏武帝，所以佢嘅諡號係同夫君嘅諡合爲武宣皇后（mou5 syun1 wong4 hau6）。

生平
卞夫人姓卞，名唔知，本來係琅琊郡開陽縣人。佢嘅出身係個歌女（藝伎），流落到沛地嘅譙縣。
虛歲20歲嗰年，佢畀曹操納做妾。嗰陣時曹操做緊頓丘縣令。之後佢陸續同曹操生出四個仔，分別係曹丕、曹彰、曹植、曹熊。
卞夫人係個有本事嘅人。190年，佢30歲，當時曹操因爲董卓作亂出走避難，有謠言話曹操死咗。曹氏下面啲人都驚青慌亂，得卞夫人保持平靜，佢無急住信呢個謠言，勸啲人唔好過於驚慌。果然之後曹操返來。知咗件事後，曹操好欽服佢。
曹操原本有個正室丁氏，養住曹操同劉夫人生嘅仔曹脩。之後曹脩死咗，丁氏經常同曹操係噉喊苦喊忽，結果畀曹操趕佢返外家。過咗好耐曹操先去外家，落曬面𠱓（ngai1）佢，想佢一齊返屋企，但丁氏就係唔騷佢。於是曹操同佢斷絕夫妻關係，嗌外家畀佢改嫁，將卞夫人升做大婆。但外家唔敢畀佢返頭嫁，就噉成咗棄婦。卞氏生性寬仁，雖然丁氏喺度時話佢係妾仔、作爲大婆睇佢同佢啲仔唔起，但卞氏唔計較過往，當曹操唔喺屋企時，就派人送嘢畀丁氏，又私自請佢返曹家，對佢款待周到。丁氏就好多謝佢，話自己都廢咗嘞，使乜似以前噉咁客氣呀。後來丁氏過身，卞氏睇佢雖則同曹操唔啱雅，但話曬夫妻一場，就請曹操執咗佢，於是丁氏得以葬喺許城嘅南面。
另外除咗曹脩，丁氏重養埋劉夫人粒女（清河公主，大女，即係長公主），休咗後粒女留喺曹操屋企。卞氏幫曹操湊大嗰啲無咗老母嘅仔女，其中清河公主長大成人後，嫁咗畀夏侯惇嘅二仔夏侯楙（喺《三國演義》就寫成夏侯楙係夏侯淵嘅仔）。
216年，曹操封做魏王。219年，卞夫人封做魏國王后。
220年年頭，曹操過身，曹丕繼位做魏王，卞氏變成王太后。
220年農曆十月，曹丕爭得漢獻帝個位，稱做皇帝，卞氏變成卞太后——曹魏第一位太后，由王太后變成皇太后。
卞太后呢四個仔中，最大嘅仔曹丕即係魏文帝，二仔曹彰係曹氏軍隊中有才能嘅員將，三仔曹植喺詩文方面好出名，四仔曹熊早死。
到佢老時，卞太后證見呢啲仔之間嘅不和景象，主要係曹丕壓迫各個細佬。
曹彰雖然封到王，不過無耐之後被召入京城洛陽，到223年時就好突兀噉死咗。書《世說新語》就話，曹彰共曹丕喺卞太后嘅閣樓度捉棋，曹丕畀佢食落咗毒嘅棗。卞太后叫下人攞水去畀曹彰，但啲裝水器皿預先畀曹丕落令破壞曬，卞太后快啲走去井度抽水畀二仔，但搵唔見個桶。於是曹彰中毒身亡。
曹植畀曹丕降咗爵位。之後佢升做王嘅爵位，不過一直畀曹丕嘅人密切監察住。
226年，曹丕喺佢40歲時過世，佢嘅仔曹叡繼位，即係魏明帝。卞太后尊做太皇太后。佢提議佢嘅孫曹叡關心下曹操最細嘅仔曹茂（即係曹叡嘅叔仔），佢係曹操同妾仔趙姬生嘅仔，由於佢同曹操、曹丕都不和，所以係唯一無封王嘅人。魏明帝於是封曹茂做聊城公，之後升爲聊城王。
230年，卞太皇太后喺京城洛陽過世，享壽69歲。由於曹操追尊爲魏武帝，而佢上嘅諡係宣，所以尊做武宣皇后，同曹操合葬。

喺《三國演義》
喺羅貫中小說《三國演義》度，卞夫人好少提到。羅貫中無寫到卞夫人平靜噉相信曹操喺變亂中重在生嘅情節。
喺小說第79回，卞太后證見曹丕逼壓曹植作《七步詩》、若果作唔出就要處罪嘅景象。曹植悲憤噉作完首詩，詩中打個譬喻，描寫豆梗做柴火煮緊鑊中嘅豆粒嘅景象，一如家中兄弟互相殘害。聽完首詩，卞太后十分之心痛，走出來指責曹丕。但實際上七步詩嘅事正史搵唔到，首詩亦唔見於曹植嘅文集，所以有無呢件史實歷來好大爭議。呢首詩見於《世說新語》同《三國演義》，版本唔同，件事可能虛構，作者羅貫中攞件事來用在於佢以漢室做正統，而總係批判曹魏嗰派。雖然曹丕同曹植相處得唔好，但未至於要噉樣將曹植趕入窮途絕路。
卜賀健士

卜賀健士（粵拼：buk1 ho6 gin6 si6，英文：Bob Hoskins，1942年10月26號—2014年4月29號）係個英國男演員。佢喺1968年出道，出名嘅作品有《夢城兔福星》。2014年嗰陣因為柏金遜症而過身。
卜祥志

卜祥志係個國際象棋手，而家嘅 Elo 分係 2692，響十三歳十個月零十三日做到特級大師，係當時最後生嘅，之後 Sergey Karjakin（十二歲零七個月）細個過佢。
卜祥志響2006年Turin象棋奧運幫中國男隊捉第一檯，攞到團體銀牌，夾埋女仔隊成績，攞到 Nono Graprindashvili 盃。
卜祥志響二零零七年 Bilbao 國際矇眼賽，一路贏咗咁多個對手，重領先緊第二名嘅Magnus Carlsen 六分 （賽制係贏三分和一分輸冇分）。最後一輪對保加茱迪執白贏咗第一局，合計九場贏六和三積廿一分，得冠軍 。不過響最尾場就輸咗。
卜邦貽

卜邦貽，台裔親北京派人士，曾經擔任港澳台灣同鄉會兩屆理事職務。從2013年開始，  係香港電台普通話台擔任晚上 6點「音樂抱抱」節目主持， 香港特區政府七一回歸，十一國慶， 九三中國人民抗日戰爭勝利紀念日，國家安全教育日等重要活動升旗儀式，慶祝酒會，和中國奧運健兒代表團，中國載人航天工程代表團訪港歡迎會等重要活動普通話司儀。
卞氏

卞係唐人姓氏，喺《百家姓》裏頭排第86位。

名人
卞之琳：中國文學家
卞曉帆：2012年度香港小姐競選落選佳麗
呢篇卞氏係同姓氏有關嘅楔位文章，重未寫完嘅。麻煩你幫手充實佢。
咖啡膠囊

咖啡膠囊（英文：Coffee capsule）係一啲咖啡機用到嘅材料，膠囊入面係由咖啡豆濃縮出嚟嘅精華，一個膠囊份量啱啱好沖一杯咖啡。
咖啡蛋糕

咖啡蛋糕（粵拼：gaa3 fe1 daan6 gou1，Coffee cake），係款會有咖啡味嘅海綿蛋糕。
另外喺美國，係指同咖啡或茶一齊食嘅甜蛋糕（類似茶點）。咖啡蛋糕通常圓形，兩層由咖啡牛油忌廉隔開，咖啡牛油忌廉亦有可能覆蓋蛋糕嘅頂部。核桃係其中一種常見嘅配料。
咖喱包

咖喱包係日式咖喱一種組合，將日式咖喱做餡放入麪團整成包。咖喱包多數都唔係烘焗，而係上麪包糠後攞去油炸。
咖喱烏冬

咖喱烏冬係日式咖喱一種組合，將煮好嘅日式咖喱配搭烏冬一齊食。咖喱通常會煮得比較稀，整成湯底，再等烏冬吸收咖喱湯汁。
咖喱粉

咖喱粉係整咖喱用到嘅香料粉末，最主要成份係黃薑，亦係令咖喱色水偏黃嘅重要成份，其他常見嘅成份包括薑、蒜、辣椒、孜然、芫茜、葫蘆巴等等。
咖啡機

咖啡機（英文：Coffeemaker）係種煮食嘅機械，用途係沖咖啡，傳統上份係落磨碎咗嘅咖啡豆，而家亦有啲咖啡機會用將咖啡豆濃縮咗嘅「咖啡膠囊」。
咖啡蘭

咖啡蘭（粵拼：gaa3 fe1 laan4；學名：Maxillaria tenuifolia）；又叫細葉腋唇蘭（sai3 jip6 jik6 seon4 laan4）或細葉顎唇蘭（sai3 jip6 ngok6 seon4 laan4）；佢係蘭科顎蘭屬嘅長年生附生常綠草本植物，原產地喺北美洲近中美洲一帶，而家喺墨西哥、危地馬拉、薩爾瓦多、洪都拉斯同哥斯達黎加嘅海拔＜1500m嘅森林入面先至搵到佢。呢樖嘢係一樖香草。

形態
呢樖嘢嘅假鱗莖好似個橢圓形噉，上邊生住1嚿綠色嘅葉，好似條線噉。而佢嘅花方面，花梗就喺鱗莖嘅基部嗰度生出嚟，而且一次生1朵。佢嘅花瓣同萼片都係紫红色，而唇瓣色差唔多係白色，有些小紫色嘅斑響度。佢一般喺春天嗰時開花，花味就好似啲牛奶咁香。

適應環境
呢種植物鍾意喺高溫、高濕同夠嗮陽光嘅環境嗰度生，雖佢唔禁（kam1）凍，但佢稍微禁（kam1）小小旱。

用途
呢樖嘢成日俾人攞嚟做盆景植物或綠籬植物。
咖喱

咖喱（粵拼：gaa3 lei1）係由好多種香料撈埋一齊整出嚟嘅醬。佢係源自印度，成日响印度菜、泰國菜度見到，通常會跟肉類同飯一齊食。
咖喱係一種多樣變作同特殊咁調過味嘅菜餚，最出名嘅印度同埋泰國烹調法，仲有日本嘅日式咖喱，所以咖喱已經成為亞太區主流菜式之一。除咗茶之外，咖喱係少數真正泛亞嘅飲食。印度口味係以混合各方嘅風格而做出含有異國風情菜式而聞名嘅。

港式咖喱
一串港式咖喱魚蛋（通常都辣）
據聞20世紀初香港嘅酒店西餐餐牌已經有咖喱，後嚟駐港印度軍人同埋尼泊爾啹喀兵跟英軍嚟香港，咖喱亦都流入警隊。之後有印巴裔廚師出去開店，咖喱流入民間，不過而家一般茶餐廳同快餐店供應嘅咖喱（例如咖喱雞同咖喱魚柳）多數都基於馬來西亞咖喱。
唔同地方嘅咖喱用嘅香料粉其實差唔多，主要有黃薑粉、香茅粉、豆蔻粉、丁香粉呢啲，不過分量唔同，煮嗰時用嘅材料又唔同，就會整到唔同濃度、辣度同鹹甜度嘅咖喱。印度咖喱用嘅香料多，孜然粉同香茅粉比例多，而且唔落椰奶，味道偏辣，而馬來西亞咖喱就加咗椰漿，令味道甜啲滑啲，比較適合香港人嘅口味。港人口味嘅馬來西亞咖喱會用10幾種嚟自東南亞嘅香料，又會加砂仁粉提香。港式咖喱配菜無特定，比如會落青椒、紅椒、洋葱同埋芫荽呢啲。
出名啲嘅港式咖喱菜式包括咖喱魚蛋同埋咖喱牛腩飯。
六約站

六約站係深圳地鐵3號線一個站，喺龍崗大道近六約建材市場。個站2010年12月28號啟用。
六脈渠

六脈渠（粵拼：luk6 mak6 keoi4）係一個古老嘅水渠系統，位置喺廣東省城（今廣州市）。渠畀到啲船可以駛入廣州城，兼且有防火同排洪作用。
舊時大致係南北走向，水由北流到南，通過城壕流入珠江。明清兩代，城區東北、西北分別出現咗向東、向西嘅兩條渠道。近代，隨著廣州城區擴展，六脈渠因為日久失修，好多經已淤塞，難以承擔繁重嘅排水任務。中華人民共和國成立後，將啲仲用得嘅渠道改成下水渠。而家六脈渠同玉帶河、西濠都改曬做暗渠，仲係廣州市中心重要嘅排水渠道。

史
據考，喺五代時期（907～960）六脈渠就有咗雛形。明洪武三年（1370）三城合一，洪武十三年擴築北城，六脈渠進而完善埋。清順治庚寅年（1650），耿精忠、尚可喜率兵攻入省城嗰陣，下令屠城7日（庚寅之劫）。城中啲街坊為咗逃避殺戮，匿咗入六脈渠內，據計有成六七千人，唔好彩大雨令渠水暴漲，大部分浸死咗。
民國22年（1933）開始到1950年代前，廣州城開闢馬路，將部分六脈渠改成馬路渠，分別有：
光孝寺街、詩書街、紙行街嘅右三脈渠
擢甲里、竇富巷、西濠街嘅右二脈渠
豪賢街脈渠、法政路脈渠等等都改成石屎馬路幹渠，將原來流入脈渠嘅各條街渠直接駁入大渠。
1952年開始，政府搞城市建設，逐步改造六脈渠，去到1959年尾搞完。變化包括：
整新嘅馬路幹渠代替嘅：
連新路馬路渠代替咗右一脈渠中段；
應元路馬路渠代替咗左二脈渠北段以及右一脈渠北段
教育路幹渠代替咗左一脈渠南段
德宣西路（而今東風西路同盤福路）大渠代替咗左一脈渠北段同右一脈渠北段
吉祥路馬路渠代替咗左一脈渠中段
小北路幹渠代替咗左三脈渠東北段
德宣東天官里（東風中路）大渠代替咗左一脈及右一脈渠東北段。
內街下水渠一齊改造嘅：
雨帽街、蓮花井、周家巷、西華二巷、芒果樹街、桂香街、賢藏街、馬鞍南等等內街下水渠代替咗右一脈嘅南、中、北段；
長塘街下水道代替咗左二脈渠南段

第一脈（左第一脈正渠）
自總督部堂（今越華路）向南流經華寧里、衛邊街（今吉祥路南段）、七塊石、清風橋（華寧里同中山五路之交）、南朝街、學院署、九曜池（都喺而今教育路）至書芳街、仙湖街穿城出南勝里入玉帶河。

第二脈（左第二脈正渠）
由舊城隍廟（文德路北端）後南北分流。南流經長塘街（大塘街之西），由賢思街穿城出玉帶河；北流經司後街、豪賢街同橫向嘅渠匯合。橫向嘅渠源出三元宮，東流經將軍大魚塘（喺大石街北）、丹桂里、天官里（今東風中路東段）出銅關，流入東濠。

第三脈（左第三脈正渠）
自東華里起，南流至貢院（而今中山圖書館），折入東濠，流程短啲。

第四脈（右第一脈正渠）
自巡撫部院（今中央公園）西側起，南流經雨帽街、桂香街、馬鞍街、由孚通街三聖宮前穿城出南勝里，入玉帶河。

第五脈（右第二脈正渠、南濠）
自將軍署（今廣東迎賓館）前玄妙觀左邊分南北流。南流經擢甲里、麻行街，由大水關（古西澳）出城入玉帶河。北流經豆腐巷、官塘街（海珠北路）同西流嘅橫渠相接。橫渠自三元宮前西柵起，西流經西華一巷，由北水關出城，流入西濠。
1796年，南濠成為六脈渠嘅右二脈。

第六脈（右第三脈正渠）
自光孝寺前起，南流經紙行街、詩書街，折向西，出小水關，入西濠。
六臂巨人

六臂巨人（希臘文：Γηγενης或者Γηγενεης，英文：Earthborn）係希臘神話入面一種有六隻手嘅巨人族。

簡介
根據羅德島嘅阿波羅尼奧斯喺《阿爾戈英雄記》（Argonautica）嘅記載，六臂巨人住喺密細亞地區入面，一個叫熊山嘅海島。佢哋兩隻手生喺膊頭，其餘四隻喺胸腔兩側。「Γηγενης」呢個名嘅意譯係「地生族」，表明咗佢哋係大地女神蓋亞嘅仔。不過有另外一啲講六臂巨人係天后希拉特登培養嚟作為海格力斯嘅試煉。

喺《阿爾戈英雄記》入面
當阿爾戈英雄準備離開基濟科斯半島嘅時候，佢哋派咗一隊上丁度蒙山（Dindymum）探索嚟緊嘅航程，最後揀咗喺基托斯港（Chytus）出發。但係就喺英雄去到基托斯港嗰陣，六臂巨人出現喺港口扔巨石襲擊佢哋。阿爾戈英雄就同六臂巨人交戰，最終六臂巨人喺海格力斯嘅弓箭同喺丁度蒙山趕返嚟嘅緩軍之下全部戰死。
六自由度

六自由度（英文：six degrees of freedom，6DOF）喺遊戲編程同電腦圖像學等嘅領域上係指一件剛體（rigid body）喺三維空間入面嘅活動自由－呢件物體可以向上下左右前後六個方向移動。
六自由度係遊戲物理嘅其中一個根基。

遊戲概念
睇埋：遊戲物理
位置：定義上，郁動就係「位置嘅改變」，噉即係話要諗郁動，隻遊戲嘅程式首先要「同遊戲世界入面每件物件，記住件物件喺邊個位」。當中拼接圖式可以話係最簡單嗰隻做法－响一隻拼接圖式遊戲裏面，遊戲世界明顯分做一格格，一件物件（遊戲角色或者障礙物）嘅位置一定係喺其中一格嗰度，冇得話身處响相鄰嘅兩格之間；一般嚟講，拼接圖式做法畀人覺得算係比較原始，因為簡單而冇咁易出現 bug 但又完全達唔到迫真嘅物理世界，到咗廿一世紀初已經好少可會用:3.1。
角色郁動：平台遊戲本質上就係畀玩家控制住玩家角色喺關卡當中郁動；玩家角色有好多方法郁，包括:3.2－
行同跑：一個角色行嗰陣，佢會沿住佢面向嗰個方向得到一個非 0 嘅速度，因而位置改變，途中佢嘅 3D 模型或者精靈圖要有相應嘅郁動；跑係快啲嘅行－速度係行嗰陣嘅  倍而 ，不過「 具體數值係幾多」就係遊戲製作師要慢慢調節嘅參數，而且正路嚟講跑同行用嘅動畫應該會唔同。
跳躍：個角色跳嗰陣會得到一個向上嘅加速度 ，然後就會喺重力嘅影響下跌返落地面，通常喺跳嘅期間可以有打橫嘅郁動。唔同嘅平台遊戲，跳嘅具體細節都可以有異:3.2.2，例如有啲遊戲可能會係「吓吓跳嘅  數值都一樣」嘅，但又有啲遊戲可能會加入「 嘅數值取決於玩家撳個跳掣撳實咗幾耐」噉嘅設定。
有關位置、速度同加速度呢啲概念之間嘅啦掕同埋「啲數要點計」，可以睇吓牛頓力學。
六腳

六腳係中華民國臺灣嘉義縣一個鄉，人口2.1萬。
六藝

六藝係中國儒家文化入面要學識嘅六範專長，喺西周嘅《周禮》有提及過，包括：禮、樂、射、御、書、數。
禮，即係禮儀，可以分做五禮
樂，即係音樂，可以分做六樂
射，即係射箭，可以分做五射
御，即係揸馬車，可以分做五御
書，即係識字，可以分做六書
數，即係數學，可以分做九數
漢代之後，六藝有時亦會指六經。
吉姆·布朗

吉姆·布朗係一個美國顧問、演員、美式橄欖球運動員、電視演員、電影演員、製片人、籃球員。
吉士雲辛

吉士雲辛（粵拼：gat1 si6 wan4 san1，英文：Gus Van Sant，1952年7月24號—）係美國電影導演、編劇，代表作品有《驕陽似我》同《夏菲米克的時代》。
吉大港專區

吉大港專區（孟加拉文：চট্টগ্রাম বিভাগ）係孟加拉國嘅一個專區。首府係吉大港。面積33,771.18平方公里，2011年人口有28,423,019人。
吉姆餐廳

《吉姆餐廳》係中國歌手趙雷出嘅第二張專輯。喺2014年10月19號由華音鼎天唱片發行。

簡介
全碟作詞、作曲都係由趙雷一手包辦。呢張專輯命名係因為有日趙雷坐喺餐廳度諗起佢過世嘅老母，佢掛住屋企嘅感覺，加上佢同餐廳啲人熟，所以佢想所有嘅餐廳都係吉姆餐廳，藉此鼓勵自己一直走下去。
吉大路

吉大路（粵拼：gat1 daai6 lou6）係中國廣東省珠海市嘅東西走向馬路，喺香洲區，西邊從白蓮路同景山路嘅交界開始，一直向東去到情侶路。

概要
全長1.8公里，闊9～13米，雙向2～3車道。

名
其實呢條馬路喺1980年代起好，之前一直用緊健美路嘅名。不過因為附近冇幾遠就係吉大村先至改咗嗌吉大路嘅名重一直用到而家。

特色
呢條馬路兩邊都係啲住宅樓同一片商業舖頭嘅地區，尤其係呢條馬路嘅東邊最旺（因為附近有個珠海漁女嘅景區響度）。
吉大奴

吉大奴（Cotonou）係貝寧一城市，亦係一埠。城係全國至大，經濟政治都集中此城。名義上，京城喺波圖奴埠，實際政府喺吉大奴。
吉娜·羅傑拉

吉娜·羅傑拉（英文：Geena Rocero，1983或1984年—）係美國黑人變性女模特兒，響菲律賓馬尼拉出世，十五歲開始參加選美，十七歲搬去三藩市，響2006年入美國戶藉。
佢五歲已經諗住要變性。十幾歲嗰時響泰國做咗兩次嘅變性手術。響2014年3月31號當眾出櫃，重響同年成立「Gender Proud」，話要為跨性別人士攞更多權益。
吉士笠街

吉士笠街（英文：Gutzlaff Street）係香港中環一條馬路，由擺花街開始，去到皇后大道中同租庇利街交界。街名係嚟自香港英治時期官員吉士笠（英文：Karl Gützlaff）（又譯郭士立）。
吉大港

吉大港（孟加拉文：চট্টগ্রাম），係孟加拉國第二大城兼第一大港，亦係吉大港專區嘅首府，喺孟加拉國嘅東南部，孟加拉灣岸邊，係全國貨運同工業中心，人口超過560萬。
吉大港係孟加拉國最重要嘅港口，全國差唔多全部嘅進出口都係經吉大港，所以亦都佔好大嘅經濟比例。
和樂邨

和樂邨係香港嘅一條公共屋邨，喺九龍觀塘月華街60號，一共有11座樓，1962年入伙。
和歌山縣

和歌山縣喺日本本州紀伊半島西面，屬近畿地方，首府係和歌山市。
和氣杏未

和氣杏未 ，係日本嘅一個配音員，出名嘅配音作品有調教咖啡廳。

配音作品一覽
呢個表唔完整，歡迎加料。
調教咖啡廳嘅櫻之宮莓香
熊熊勇闖異世界嘅菲娜
東京復仇者嘅橘日向
女朋友 and 女朋友嘅水瀨渚
白沙的Aquatope嘅照屋月美
異世界一擊殺姊姊 ～姊姊同伴的異世界生活開始了～嘅蘇菲
和沒有信徒的女神大人一起攻略異世界

《和沒有信徒的女神大人一起攻略異世界》（臺版譯名，日文：信者ゼロの女神サマと始める異世界攻略，意思係「同零信徒嘅女神大人開始嘅異世界攻略」）係大崎アイル作嘅日本輕小說，由Tam-U負責畫插圖。2019年3月起由Overlap旗下嘅Overlap文庫發行文庫版。漫畫版由2020年4月開始喺漫畫網站「Comic Gardo」上面開始連載。
和歌

和歌係日本嘅一種詩歌形式，又叫大和歌或者大和言葉。同每句音數相同嘅漢人詩唔同，和歌每句係5音同7音相交錯。
和歌山大學

和歌山大學（日文：和歌山大学，わかやまだいがく）係喺日本和歌山縣和歌山市嘅國立大學，1949年創校。
和歌山市

和歌山（わかやま）係日本和歌山縣縣治，亦係個中核市，人口37萬。
和氏

和係唐人姓氏，喺《百家姓》裏頭排第97位。
呢篇和氏係同姓氏有關嘅楔位文章，重未寫完嘅。麻煩你幫手充實佢。
凌日系外行星巡天衛星

凌日系外行星巡天衛星，簡稱TESS，係NASA嘅太空望遠鏡，2018年升空，取代之前嘅開普勒太空望遠鏡，用凌日法搵系外行星。
凌智

凌智（粵拼：ling4 zi3，1994年4月6號—），中華人民共和國黑龍江省哈爾濱市人，係中國男子冰壺運動員。
佢曾經代表中國參加2022年冬季奧林匹克運動會。
凌梓維

凌梓維（Ling GY，1987年7月9號—）係香港電台第二台主持、AM730今朝sport到你專欄作家，喺2009年參加《DJ生還者》攞到冠軍後加入香港電台。
喺2018年4月22號凌梓維主持電台節目《生活進行式》，喺2019年4月1號開始同黃冠斌、阿一（張俊浩）主持《C Hing 祠堂》。
2020年9月，凌梓維因為進修而唔再主持電台節目，喺《C Hing 祠堂》個位由阿攝同埋的神取代，做到10月16號完，而《生活進行式》亦改由其他主持接手。

學業成就
凌梓維中學時期讀中西區名校英皇書院。佢成讀好好，中三嗰時校內成績有3科全班第一名（普通話、歷史及英文會話）同埋4科全班第二名。
中學畢業後去咗澳洲新南威爾士大學讀，返香港後喺香港浸會大學修讀傳播媒體（Media Studies）碩士。

其他工作
喺澳洲進修嗰時，凌梓維曾經喺當地規模細啲嘅華人收費電台做咗半年節目主持人。返港之後，喺《進念二十面體》劇團做劇場演員。
除咗電台主持，凌梓維曾經喺港台電視31主持《自在8點半》，做過《01眾樂迷》主持。另外，凌梓維喺2019年4月開始音樂串流平台MOOV工作。
凌晨

凌晨係指午夜過少少嗰幾個鐘時間，大概係上晝一點至四點左右。
凌氏

凌係唐人姓氏，喺《百家姓》裏頭排第159位。

名人
凌禮文：香港演員
呢篇凌氏係同姓氏有關嘅楔位文章，重未寫完嘅。麻煩你幫手充實佢。
凌犯

凌犯，觀天時，見到行星、衞星、彗星等，橫過其他星體或者星官。古時星占會視為上天啟示。若果受凌犯嘅星，為某啲重要嘅星，會視為要出大事。
凌日

凌日，凌犯一種，指觀天時，行星或其他星體，橫過太陽。喺觀者在行星，所有內行星，都有機會凌日，亦即企有行星同太陽之間。凌日之時，內行星遮住太陽一點，有小暗斑。
地球之上睇天，內行星，即水星同金星會凌日。
坪洲街渡

坪洲街渡（Peng Chau Kaito）係香港一間渡輪公司。
坪洲街渡初頭經營愉景灣到坪洲嘅街渡航線（部份班次經聖母神樂院），2000年代接管埋愉景灣航運嘅愉景灣到梅窩航線。而家坪洲街渡經營持牌渡輪航線有2條，包括：
坪洲←→聖母神樂院←→愉景灣
梅窩←→愉景灣
坪洲金花廟

坪洲金花廟係香港新界坪洲一座廟，喺坪洲天后廟北面，供奉金花聖母，每年農曆四月十七會慶祝金花誕。

歷史
金花廟建喺清朝乾隆廿七年（1762年），相傳係一位叫賴國民嘅藥師因發現金花聖母嘅神位而令佢病妻好返而設立。座廟喺1970年代重修。傳說粵劇名伶、金花廟善信關德興師傅同金花廟住持，曾分別得到金花娘娘報夢，關德興喺1996年去世後更被封為「護法大將軍」，佢嘅肖像放喺金花娘娘左邊受人供奉。
坪洲東灣燒烤場

坪洲東灣燒烤場，香港燒烤場之一，喺坪洲東灣，英文叫Tung Wan Barbecue Area, Peng Chau。行政上歸離島區。
坪洲警崗

坪洲警崗（英文：Peng Chau Police Post）係香港警務處水警總區水警海港區長洲分區嘅警崗，喺香港離島區坪洲永安橫街2C號。
坪洲警崗喺1953年由南約理民官高志致倡議興建，到1965年2月12號開始投入服務，1999年6月由隔籬舊消防局擴建而成嘅第二代警崗啟用。
坪洲政府合署

坪洲政府合署係香港一座政府合署，喺新界坪洲永安橫街2號A。
坪洲小型足球場

坪洲小型足球場，香港公園之一，遊樂場之一，喺坪洲，坪洲山頂，英文叫Peng Chau Mini Soccer Pitch。行政上歸離島區。設施有硬地球場，以及七人足球場。
坪洲體育館

坪洲體育館，香港室內體育館之一，喺坪洲寶坪街六號，坪洲市政大廈，另一邊為露坪街，英文叫Peng Chau Sports Centre。行政上歸離島區。設施有籃球場、排球場、羽毛球場、壁球場、活動室、健身室。
喊驚

喊驚係種中國民間傳統習俗，起源自道教宗教儀式，通常用喺細路患病或者嚇親，搞到有少少痴痴呆呆嗰陣，佢哋嘅父母就會喊驚，通常會不停叫「返來囉」，希望叫返仔女嘅魂魄返嚟。
喉音

喉音（粵拼：hau4 jam1；英文：Glottal consonant）可以算係輔音嘅一類，發出呢類音嗰陣個人聲門會係活躍嘅發聲器。
喋血戰士

《喋血戰士》（Bloodshot）係套美國嘅科幻片、超級英雄、動作、劇情、奇幻片，喺2020年3月5號上畫。呢套戲票房有30,669,219 美金。
喋血雙雄

《喋血雙雄》（The Killer）係1989年香港電影，由周潤發、李修賢、葉蒨文、朱江主演，吳宇森執導，徐克監製。
喊

喊（粵拼：haam3），書面一般解釋為大聲嗌，而喺粵語中重有「哭」嘅意思。
喊嗰時對眼周圍嘅微絲血管會充血，同時小肌肉為保護眼睛而收縮，令到淚腺分泌眼淚。
喋血雙紅

《喋血雙紅》（Terminal）係一部2018年嘅黑色驚悚電影，由Vaughn Stein執導。主演係瑪歌羅比。
卡山德

卡山德（希臘文：Κάσσανδρος，前354年—前297年），係馬其頓安提帕特王朝嘅君主。前305年佢殺咗亞歷山大四世之後做國王。
卡巴

卡巴串燒（Kebab）係種起源中東嘅燒嘢食，通常都會將肉食（包括羊肉、牛肉、雞肉）串起嚟燒，而家響中東、地中海沿岸、中亞同南亞都幾流行。
土耳其有種卡巴串燒好出名，叫Döner kebap，廣東話人慣咗就咁叫佢做卡巴。
維基同享有多媒體嘅嘢：Kebabs
卡巴拉省

卡巴拉省（阿拉伯文：النجف‎‎）係中東國家伊拉克嘅十九個省之一。
卡巴達文

卡巴達文（къэбэрдейбзэ）係屬於西北高加索語系、主要用喺俄羅斯卡巴爾達-巴爾卡爾共和國同卡拉恰伊-切爾克斯共和國嘅語言。
卡季湖

卡季湖係俄羅斯一個湖，喺錫霍特山脈北麓，黑龍江嘅右岸，由哈巴羅夫斯克邊疆區負責管轄，面積67平方公里，集水區面積902平方公里。
卡巴些利

卡巴些利（粵拼：kaa1 baa1 se1 lei6，英文：Christian Kabasele，1991年2月24號—）係比利時男足球員，踢後衞，喺2008年正式出道。

葳蕤史
呢節要加長。
匯賢產業信託

匯賢產業信託（港交所：87001）係一隻由長江實業分拆嘅房地產信託基金，亦係香港第一隻用人民幣計價喺香港交易所上市嘅產品。
匯賢產業信託持有嘅主要資產係北京東方廣場，包括東方君悅大酒店、東方新天地商場、東方經貿城寫字樓同埋東方豪庭服務式公寓嘅土地使用權。
匯賢產業信託喺2011年4月11號開始公開招股，本來嘅股東諗住賣出40%權益，集資金額介乎104.8億至111.6億元人民幣。匯賢產業信託最後以招股價範圍下限5.24元定價，喺4月29號上咗市。
匯權

匯權（Huai Khwang）係泰國曼谷其中一個區，面積15平方公里，人口8萬。
匯津坊

匯津坊又叫馬涌鄉、馬涌村，喺喺廣州河南馬涌北岸嘅村社，分東、西兩個約。得名於側根嘅合流津。鄉南邊有馬涌橋連過瑤頭分水社。清朝光緒年間水浸，嗰時鄉長係黎澤英。

參考文獻
黃任恆 (2012)。黃佛頤 (編)。《番禺河南小志》。廣州：廣東人民出版社。ISBN 978-7-218-07096-4。
匯立銀行

匯立銀行（英文：WeLab Bank，香港銀行編號：390）係香港第三間開業嘅網上銀行，2020年7月30號正式開業，由WeLab集團負責經營。

籌備（2018–2020）
2017年，香港金融管理局（金管局）已經開始探討加速香港金融科技公司，特別係虛擬銀行發展嘅必要性。
金管局由2018年開始接受申請虛擬銀行牌照，首個截止日期係2018年8月31號。為響應呢個倡議，WeLab喺2018年8月21號成立WeLab Digital Limited，並喺第一個截止日期之前交咗申請。龍沛智先生喺2018年12月已經完成受委監督申請程序。WeLab Digital Limited喺2019年9月16號正式改名為WeLab Bank Limited。
2019年4月10號，WeLab銀行成為香港第四間獲得虛擬銀行牌照嘅銀行，係第一間咁樣做嘅本土創業公司。 當日，匯立銀行宣布現任WeLab高級顧問Ceajer Chan擔任董事長。WeLab銀行宣佈喺一年後嘅2020年4月28號開始啟動試點試驗，到時將會有2,000名用戶（由工作人員，工作人員屋企人同朋之中選擇出來，以及正式嘅候補名單入面獲得使用權）。

創立（2020-）
匯立銀行喺2020年7月30號正式開始向公眾開放，係佢哋試驗開始三個月之後同埋佢哋公司成立後將近兩年。
匯立銀行係香港第三間虛擬銀行，喺推出嘅頭十日已經開設咗萬幾個帳戶。

產品範圍
匯立銀行目前為個人客戶提供存款服務（儲蓄帳戶同定期存款）。
匯民道

匯民道（粵拼：wui6 man4 dou6；英文：Wui Man Road）係香港九龍嘅一條馬路，來回雙向行車，路中間有雙白線，兩旁都有石屎行人路。匯民道係2009年嘅新路，於6月5號命名，全長170米，就近港鐵屯馬綫柯士甸站，接通嚮柯士甸道西同匯翔道之間。
匯知中學

萬鈞匯知中學（英文：Man Kwan QualiEd College）係香港一間由直資男女子中學，喺新界西貢區調景嶺勤學里2號，由萬鈞教育機構（前稱匯知教育機構）喺2003年創校。
匯翔道

匯翔道（英文：Wui Cheung Road），係香港九龍尖沙咀嘅一條馬路，由廣東道開始，去到匯民道。
匯賢智庫

匯賢智庫 （Savantas Policy Institute） 係一個香港政策研究機構同智庫組織，響2006年7月18號成立，創會主席係香港前保安局局長葉劉淑儀，並響2007年1月12號響薄扶林置富花園開咗一間社區服務中心。
匯賢智庫曾經響香港區議會有2個議席，分別係灣仔區議會大坑選區嘅黃楚峰，以及南區區議會薄扶林選區嘅陳岳鵬。
2008年香港立法會選舉，匯賢智庫將派出一張名單參與港島區選舉，名單順序係葉劉淑儀、史泰祖（非匯賢智庫成員）、陳岳鵬同黃楚峰。
後來葉劉淑儀成立新民黨，匯賢智庫就冇再參選。
吳千語

吳千語（英文：Karena Ng，原名：吳欣容，1993年10月27號—）係香港模特兒同演員。
佢本嚟係廣告模特兒，2011年畀電影製作人黃百鳴賞識，做咗電影《開心魔法》嘅女主角，之後演出過好多影視作品。前男朋友係香港藝人林峯，2018年宣布分手，2023年同施榮怡個仔施伯雄（施子清長孫）結婚。

演出
呢個表唔完整，歡迎加料。
吳南生

吳南生（1922年8月12號—2018年4月10號），原名吳祖武，曾名吳楚人、陳南生，筆名左慈，佢係中華人民共和國政治人物，佢喺汕頭市出世，原籍廣東潮陽縣關埠鎮上蒼村。
早年擔任中共普寧縣委書記。之後擔任中共吉林省委政研室副主任。1949年，任南昌市副市長。此後歷任中共廣東省委常委。1980年，兼任廣東省經濟特區管理委員會主任、中共深圳市委第一書記同市長，率先進行改革開放。1985年，任廣東省政協主席，此後創建汕頭大學。
吳南生於2018年4月10號下晝4點19分喺廣東省人民醫院離世，享年95歲。
吳力勻

吳力勻（粵拼：ng4 lik6 wan4；英文：Wu Lee Q；1986年5月9號—），又叫做力Q （Lee Q Wu) ，係獅子LION嘅團長兼結他手（2016-2022），2023年正式加入擔任信樂團吉他手。

經歷
2006年，佢攞過Music Battle最佳樂手獎。佢做過H/F HalfF band結他手、E Zzy結他手。2017年，佢加入獅子合唱團兼任團長同結他手。
吳加悅

吳加悅，香港律政司人員。
佢因為喺一啲同香港反送中運動相關嘅案件入面代表政府，所以得到一啲媒體嘅關注，亦因為咁曾經被美國國會暨行政當局中國委員會點名，批評佢有份侵犯香港人人權。
吳加恩

吳加恩（英文：Blackie Wu），係臺灣音樂製作人。
吳卓羲

吳卓羲（粵拼：ng4 ceok3 hei1，英文：Ron Ng，1979年9月2號—），原名吳兆棠（粵拼：ng4 siu6 tong4），係香港男歌手同演員，籍貫廣東中山。

經歷
2004年嗰陣曾經被包裝為為奧運六星之一。

「衝動」形象
吳卓羲喺唔少電視劇同電影都有飾演警察，但劇情同佢嘅角色設定往往都係偏向衝動，而且就算係劇中職級同年紀有所提升，或者部門唔同，都一樣衝動，不時成為網民一啲討論嘅話題。不過，佢其實並唔係無演過比較冷靜嘅警察角色，只係呢啲作品嘅有關討論入面，環繞佢嘅角色都相對較少。
吳卓衡

吳卓衡（粵拼：ng4 coek3 hang4，英文：Keefe Ng，1997年11月5號—）係香港無綫電視男藝員，2017年加入無綫電視，同時係邵氏兄弟男演員。

簡歷
吳卓衡喺香港出世，屋企係醫護世家，有兩個妹妹。阿爸阿媽分別係前線急症室醫生同醫療公司老闆，而佢公公同婆婆都係中醫師。佢小學同中學讀拔萃男書院，之後升讀香港城市大學。佢2017年獲選參演電影《熱血合唱團》，之後因為畀無綫電視發掘，大學未畢業就全職做藝人，加入無綫電視同邵氏兄弟。
吳卓衡2018年加入處境劇《愛·回家之開心速遞》飾演成頭頭皮碎嘅大學生「頭皮」而開始多人識。而佢喺2020年《法證先鋒IV》做其中一個單元嘅兇手「翟家軒」，表現畀觀眾讚。
壬戌

壬戌係六十干支入面嘅第59個。

壬戌年
壬戌年係黃曆第59年，係狗年嘅排序之一。
壬辰

壬辰係六十干支入面嘅第29個。

壬辰年
壬辰年係黃曆第29年，係龍年嘅排序之一。
壯學

壯學係專門研究壯族同埋佢嘅政治、經濟、文化等嘅學科。呢個係一個好全面嘅學科系統，包咗壯族嘅歷史、社會、經濟同文化。文化係壯學研究嘅核心內容，涵蓋咗語言文字、文學藝術、宗教信仰、節慶、服飾、飲食同埋民間工藝等。簡單啲講，「壯學」旨在通過多學科嘅交叉研究，全面而系統咁闡釋壯族文化嘅內涵同特徵，揭示佢嘅發展規律，並保護同埋傳承壯族嘅文化遺產。同時，壯學亦促進壯族同埋中國其他民族嘅交流同理解，為民族地區嘅社會發展同埋文化建設提供理論依據。「壯學」嘅發展對於理解中國嘅民族多樣性、促進民族團結同埋文化交流都有重要意義。佢唔單止係一個學術研究領域，仲係連接壯族傳統同現代發展嘅重要橋樑。。

簡史
壯學喺1950年代誕生，由中國好有名嘅歷史學家兼民族學家黃現璠創立。不過，對壯族嘅研究，最早可以追溯到19世紀嗰啲西方傳教士。但係壯學要到二十世紀先發展成為一門民族學嘅學科。佢起源於廣西壯族自治區，之後再傳播到其他地方同國家。經歷咗確立期、發展期同埋繁榮期三個階段後，壯學而家已經成為一門舉世矚目嘅國際性學科，研究領域正不斷擴大。而今中國有幾十間壯學研究機構，幾百個專家學者都喺度努力研究呢個領域。

環球壯學概況
美國
以美國太平洋大學亞洲研究中心主任巴羅（Jeffrey Barlow）教授為首嘅學者。佢嘅代表作係《The Zhuang: A Longitudinal Study of Their History and Their Culture》（《壯族：歷史與文化嘅縱向研究》）呢本書。
日本
以冢田誠之、松本光太郎佢哋為首嘅學者。
澳洲
以澳洲墨爾本大學教授賀大衛（David Holm）為首嘅學者。佢嘅代表作係《殺牛祭祖宗》同《招魂》。
壯傣語支

壯傣語支，又叫傣語支、泰語支、台語支，係壯侗語系嘅一個語支，主要包括泰文、老撾文、壯文等等。
壯單鰭魚

壯單鰭魚（學名：Pempheris adspersa）係單鰭魚科單鰭魚屬嘅其中一個種。
壯圍鄉

壯圍鄉（粵拼：zong3 wai4 hoeng1）係台灣宜蘭縣嘅一個鄉級行政區。
壬烷

壬烷（粵拼：jam4 jyun2，Nonane）係烷烴一種，每個分子有9個碳原子同20個氫原子，化學符號C9H20。
壬申

壬申係六十干支入面嘅第9個。

壬申年
壬申年係黃曆第9年，係猴年嘅排序之一。
壬辰倭亂

壬辰倭亂，係指大朝鮮國喺1592年到1598年畀日本豐臣秀吉帶兵攻打嘅戰爭，日本就按嗰時佢哋嘅兩個年號叫文祿慶長之役。期間大明神宗曾經派兵幫朝鮮拖，嗰時就噉叫朝鮮之役，後世叫萬曆朝鮮之役。
壬辰倭亂嘅起因，源自統一咗日本之後嘅豐臣秀吉有意統一天下（成個東亞），喺攻打大明之前，要先經過朝鮮，所以就打朝鮮先。朝鮮唔夠打，就向宗主國大明求救，大明就派兵幫手，戰事一路分唔到輸贏，去到1598年豐臣秀吉病死，日本先至收兵，放棄侵略朝鮮。
圓形函數

喺微分拓樸學入面，圓形函數（英文：round function）係一個由流形打去實數集嘅函數，佢嘅臨界點（critical point）形成一個個連通嘅集合，每一個都同圓形同胚，呢啲圓形又叫做臨界環（critical loop）。圓形函數係Morse-Bott函數嘅一種。

例子
黑色嗰個圓係其中一個臨界環，另一個喺下低。
例如假設係一個環面，設
噉函數
係一個幾乎覆蓋嗮成個嘅參數化（parametrization）。依家考慮投影函數限制喺上面，噉就得到
呢個函數嘅臨界點可以用微分嚟搵：
，
即係當且僅當。
呢兩個對應住兩個臨界集，分別係
對應住兩個臨界環，一上一下。
留意，呢個函數嘅Hessian係
並唔係滿階（full rank）嘅，顯示出啲臨界點係退化嘅，即係話，唔係孤立點。

圓形複雜度
模仿返Lusternik–Schnirelmann範疇理論，可以定義「圓形複雜度」（round complexity），睇下一個流形上面有冇圓形函數，同埋如果有嘅話最少有幾多個臨界圓。
圓形舞

圓形舞（circle dance）係指一班人圍成圓形嘅圈跳舞。
圓形圖

圓形圖係種統計圖，用一個圓餅代表所有數值，再將唔同數值分做扇形，方便睇唔同數值佔嘅比例。
圓應教

圓應教(日文：円応教)係一個日本新興宗教，由教祖深田千代子(1877年-1925年)開創，前身叫「圓應法修會」，1952年成為宗教法人，正式叫圓應教。圓應教個圓，係解真理，而應係解順應，佢哋認為宇宙所有嘢，包括生命，都係一個「大御親」，亦係生命本源。而順應、融合宇宙生命，就係最理想嘅生活形式。
土衞十五

土衞十五（Atlas）係土星嘅其中一粒衞星，平均直徑約莫30公里，響1980年發現。
土衞十四

土衞十四（Calypso）係土星嘅其中一粒衞星，平均直徑約莫21公里，響1980年發現。
土衞四十一

土衞四十一（Fenrir）係土星嘅其中一粒衞星，平均直徑約莫4公里，響2004年發現。
土衞十二

土衞十二（Helene）係土星嘅其中一粒衞星，平均直徑約莫35公里，響1980年發現。
土衞十六

土衞十六（Prometheus）係土星嘅其中一粒衞星，平均直徑約莫86公里，響1980年發現。
土衞四

土衞四（Dione）係土星嘅其中一粒衞星，平均直徑約莫1123公里，響1684年發現。
土衞十九

土衞十九（Ymir）係土星嘅其中一粒衞星，平均直徑約莫18公里，響2000年發現。
土衞十八

土衞十八（Pan）係土星嘅其中一粒衞星，平均直徑約莫28公里，響1990年發現。
土衞四十

土衞四十（Farbauti）係土星嘅其中一粒衞星，平均直徑約莫5公里，響2004年發現。
土衞四十七

土衞四十七（Skoll）係土星嘅其中一粒衞星，平均直徑約莫6公里，響2006年發現。
史丹利特治

史丹利特治（英文：Stanley Tucci，1960年11月11號—），係美國演員、作家、製片人同埋導演。
史丹頓島

史丹頓島（英文：Staten Island ）係美國紐約西南面一個島，人口大約有48萬。
史丹福

史丹福（Stanford），係美國加州一個鎮，人口有萬四，嗰度最出名係史丹福大學。
史丹昭

史丹昭（英文：Jill Ellen Stein，直譯「昭•愛倫•史泰因」，1950年5月14號—）係美國一位醫師同埋社運人士。
佢喺2002及2010年參選過麻省州長。2012年佢以綠黨代表身份參選總統，攞到456,169選民票，係美國有史以蒞攞到最多選票嘅女性候選人。2016年佢再代表綠黨參選總統。
史丹福哲學百科全書

史丹福哲學百科全書（Stanford Encyclopedia of Philosophy，SEP）係一個由史丹福大學營運嘅免費網上哲學百科全書，內容主要係經同行評審論文。
呢篇史丹福哲學百科全書係關於網站嘅楔位文章，重未寫完嘅。麻煩你幫手充實佢。
大橋賢一郎

大橋賢一郎，係日本嘅一個男藝人同埋演員。
大檳城

大檳城都市區係馬來西亞半島北部最大嘅都市區，由檳城州、吉打州南部地區同霹靂州北部地區組成，並以檳城首府佐治市作為中心。就係因為咁，都市區亦叫做「喬治市都市區」。
大檳城係馬來西亞主要人口聚集區之一，大約有2.5到3百萬居民。另外，都市區亦係西馬北部最大嘅都市區，同埋國內其中一個「製造業強區」，其中檳島嘅峇六拜係各大電子同工程公司聚集地，所以亦叫做「東方矽谷」。佐治市係一個畀聯合國教科文組織列為世界文化遺產嘅城市，同時亦係東南亞最受歡迎嘅主要旅遊景點之一，同時又係西馬北部嘅金融中心。
檳城州係馬來西亞人口密度最高嘅州屬，密度為每平方公里1,490人，係全馬最高度城市化嘅州屬之一。檳城州喺2015年攞到90.8%城市化水平。
喬治市衛星圖
檳城州威中縣大山腳嘅聖安娜教堂
吉打州雙溪大年大鐘樓
大檳城有良好基礎設施。檳城國際機場提供多條航線往返東南亞同東亞各個主要城市。檳威海峽之間有兩座跨海大橋，分別係檳威大橋同埋檳威第二大橋同馬來西亞半島銜接，並提供渡輪服務來往兩地。
大檳城都市區地形圖，其中涵蓋成個檳城州同吉打州沿海地區

定義
大檳城涵蓋範圍包括成個檳城州（其中包括檳島同埋喺馬來半島嘅威省）、吉打州南部地區同霹靂州北部。根據官方定義，都市區範圍南至霹靂州吉輦縣。
檳城州首府係喬治市，佢係大檳城都市區咁多個城市之中發展最蓬勃興旺同高度城市化嘅地區。其他主要城市包括檳島南部峇六拜同喺檳島西岸浮羅山背。
北海係作為威省嘅中心，而其他威省主要城鎮包括大山腳、高淵同甲拋峇底；吉打州南部城鎮有雙溪大年、居林同萬拉峇魯。
大橋街市壁球場

大橋街市壁球場，香港室內體育館之一，專門玩壁球，喺元朗橋樂坊二號，英文叫Tai Kiu Market Squash Courts。行政上歸元朗區。
大橫琴

大橫琴（Wangkum；葡文Montanha），又叫大橫琴島，係中國一島。如今已同小橫琴連成一體，合稱橫琴。

地理
小橫琴、大橫琴、九澳、潭仔排成四角，中間水道成十字，叫十字門。
大橋頭站

大橋頭站係臺北捷運中和新蘆線嘅一個車站。
大橋街市休憩處

大橋街市休憩處，香港公園之一，遊樂場之一，喺元朗橋樂坊大橋街市，英文叫Tai Kiu Market Sitting-out Area。行政上歸元朗區。設施有羽毛球場。
大橋謙三

大橋謙三（1934年4月21號—）係日本足球員，司職前鋒，曾經喺1958年爲日本足球代表隊出場1次。
多倫多市政廳

多倫多市政廳（英文：City Hall）或者市政大樓，又或者講明係新市政廳或者新市政大樓（英文：New City Hall）係多倫多市政府嘅總部，地址皇后西街100號，即係皇后西街夾卑街西北角。佢四面連住一個廣場，叫彌敦菲臘廣場。
新市政廳概念上由四部分組成，分別係喺底嘅平台部分（podium）、樓高27層嘅東座辦公大樓，樓高20層嘅西座辦公大樓，同中間圓形嘅議事廳（council chamber），由芬蘭建築師 Viljo Revell 設計，1961年11月7號開始起，1965年9月13號揭幕，造價大概 3100 萬加元。
市政廳入面有兩件公共藝術，分別係一樓 David Partridge 用釘整出嚟嘅壁畫 《Metropolis》，同二樓 Brian Kipping 同 John McKinnon 嘅鑲嵌藝術 《Views to the City》。
多倫多地下鐵2號綫

多倫多地下鐵2號綫（英文：Line 2），原稱 Bloor 綫（Bloor-Danforth Line），係加拿大多倫多嘅一條地下鐵綫，由西面嘅伊桃碧谷一路去到東面嘅士嘉堡南部，由多倫多公車局營運；1966年2月26號通車，全綫31個站。

士嘉堡綫延綫
呢篇文或者呢節係關於加拿大未來嘅建設或者計劃。呢篇文或者呢節可能包含估估下嘅資料，同完工時可能有出入。
睇埋：士嘉堡 RT
士嘉堡綫延綫[暫譯]（英文：Scarborough Subway Extension，代號 SSE）係都市聯通嘅一個計劃中嘅工程，全長7.8公里，淨得三個站，目的係喺士嘉堡 RT 摺埋之後有代用品。
多倫多太陽報

《多倫多太陽報》（英文：Toronto Sun）係加拿大多倫多一份英文報紙，1971年創刊，方向右傾，目前係由 Postmedia 出版。
多倫多地下鐵1號綫

多倫多地下鐵1號綫（英文：Line 1），又叫央街－大學街綫[暫譯]（Yonge-University Line，正式全名 Yonge-University-Spadina subway，代號 YUS），係加拿大多倫多嘅一條地下鐵綫，由北約克舊市中心沿央街一路落到去多倫多市中心，再兜個 U 字形上返去，去到旺市市中心，由多倫多公車局營運；1954年3月30號通車，全綫38個站。

央街地鐵北延綫
呢篇文或者呢節係關於加拿大未來嘅建設或者計劃。呢篇文或者呢節可能包含估估下嘅資料，同完工時可能有出入。
央街地鐵北延綫（英文：Yonge North Subway Extension，代號 YNSE，｢央街綫北延綫｣），又譯央街地鐵北延長綫，係都市聯通嘅一個計劃中嘅工程，將央街綫（即係1號綫嘅東面半截）向北延伸，直入約克區嘅旺市、萬錦市同列治文山市，全長大約8公里，喺2023年暫定係5個站。
個計劃本來應該係起6個站，但係因為唔夠錢，一度削減到得返3個（Steeles、Bridge 同 High Tech）。
多倫多大學

多倫多大學（英文：University of Toronto，英文簡稱 U of T，中文簡稱 UT 或者多大）係加拿大安大略多倫多嘅一間大學，1827年創校。
多倫多星報

《多倫多星報》（英文：Toronto Star）係加拿大多倫多一份英文報紙，1892年創刊，方向左傾，由多倫多星報集團出版。
啟德車站廣場

啟德車站廣場，香港廣場同公園之一，喺九龍，行政上歸九龍城區，屯馬綫啟德站之上，因以為名。笪地係舊時啟德機場原址停機坪，英文則定名Kai Tak Station Square。現時只開咗第一期，二〇二一年十二月七號開張，歸康樂及文化事務署管。
廣場順住啟德站，其軸東北與西南。第一期有草坪同石屎地，並有辦事處。又設有蓋走廊，由站通去啟德大道公園，廣場同公園相連。主要設施就喺第二期。啟德站所有出口都喺廣場之內。
周圍而言，第一期東南一側，有住宅煥然壹居、啟朗苑以及啟德1號。西北一側，商業大樓仲起緊。
啟德1號

啟德1號（英文：One Kai Tak）係香港唯一港人港地住宅項目，喺九龍啟德發展區沐寧街，分為啟德1號（I）同埋啟德1號（II）兩個發展項目，有4棟高30到32層嘅高樓，同埋13棟高5層嘅矮樓，一共有1,169個單位。發展商係中國海外發展。

途經交通
港鐵屯馬綫，啟德站A或D出口。
城巴20線，來往啟德天寰至大角咀維港灣。
隧巴608線，來往筲箕灣至九龍城（盛德街）。
啟德大道公園

啟德大道公園，香港公園之一，喺九龍，近啟德站，舊時啟德機場原址東北角，英文則定名Kai Tak Avenue Park。同啟德車站廣場相連，與住宅樓宇、商業大廈相雜。二〇二一年十二月七日開張，歸康樂及文化事務署管。行政上歸入九龍城區。
公園奇形怪狀，唔係一笪地咁，個款似曲咗廿字形咁，成三條主軸。
一軸東北與西南，地底收埋港鐵屯馬綫，近啟德站一段。東北接沐縉街，西南接啟德車站廣場。
二軸東與西，大段貼住沐翠街，西端一小段駁返去啟德車站廣場。
三軸呈弧曲，西北彎向東再彎西南，橫過一軸二軸，主要設施都喺上面。西北端貼住協調道，南端貼沐安街。同一軸相交之處，叫花花廣場。軸二軸之間，叫中央草坪，南端有遊樂場，設籃球場。廁所連育嬰室，喺南北兩端。健身站則零星散佈整軸。辦事處設喺南端，地址沐安街十六號。
軸之間夾住商住之區。東夾住啟晴邨、晴朗商場。東南夾住德朗邨。西南夾住煥然壹居同啟朗苑。其餘南同西，夾住未來幾棟商業樓宇，重起緊。
啟德橋道

啟德橋道（英文：Kai Tak Bridge Road），係香港九龍啟德一條馬路，由承豐道開始，去到承昌道。嗰度前身係原啟德機場連接南停機坪同滑行道嘅橋，啟德機場關閉後停用，2010年代頭隨啟德發展改建成車路，2013年5月18號通車，坊間普遍叫「啟德橋」，但條馬路要到2021年6月25號先至正式刊憲命名叫「啟德橋道」。
大佛口

大佛口（Tai Fat Hau）係香港灣仔西面一笪地方，響金鐘道同皇后大道東路口到軒尼詩道同莊士敦道路口之間嗰一頭。
「大佛口」個名，有話源自20世紀頭嗰度有間日本人開嘅「大佛洋行」（Daibutsu），亦有話係源自舊時嗰度有間「二天堂」中藥堂嘅外牆掛住好大個佛像商標。
大佛古寺佛世山莊

間嘢從南漢開始屬新藏寺（而家嘅大佛寺）歷代祖師埋靈骨嘅聖地。1996年，僧人耀智法師做咗大佛寺住持之後提出要起返祖師塔園出嚟。直到2001年因大佛寺收返喺白雲山東邊約1公頃嘅祖師塔園用過嘅地方而起間山莊，重定名做大佛古寺佛世山莊兼喺同年11月2號開工。山莊直到2004年起好兼開放。
2014年5月17號，山莊提出會搞擴建規模，重喺同年7月1號落實咗噉嘅規劃。
大任町

大任町（町讀艇，粵音：daai6 jam6 ting5；日文：大任町（おおとうまち/Ōtō-machi））係喺日本福岡縣中部一個町。屬於田川郡。大任町個名源自佢成立時來源嘅兩條村名大行事村、今任原村。
大佬

大佬 (遊戲)：電子遊戲裏頭最難打嗰隻嘢。
阿頭別稱。
大佬文化中嘅論資排輩。
助語詞。例：「大佬，有冇搞錯呀！」
佐治奧威爾小說《一九八四》之中大洋國嘅最高領袖。
坑口天后廟

坑口天后古廟喺香港新界東將軍澳坑口田下灣村同佛頭洲村之間，面向坑口花園，係區裏面唯一廟宇。座廟喺清朝初起，原本係一座細廟。1840年（清道光二十年）搬去而家嘅位置重起，先得到今日嘅規模。
座廟係一兩進三間金頂式建築，天階起咗亭蓋，廟裏面有重修石碑一塊同一個鐵鐘，廟前面有一對石獅子，全部都係前清之物。座廟曾經係該區嘅地方行政同經濟中心。
古廟喺道光20年（1840年）起，係當地水陸居民嘅保護神，一年四季，香火繚繞不絕。殿裏面供奉住天后娘娘神像，兩邊企住千里眼同順風耳兩位守護神。偏殿就供奉文昌、華光、華陀同太歲四神。而家除咗天后誕同農曆新年前夕，其餘時間都幾冷清。
1989年政府發展將軍澳新市鎮，嗰區雖然重新規劃，但座廟仍然存在。坑口天后古廟喺1987年被列為二級歷史建築，到咗2010年1月22號改評為香港三級歷史建築
。

書目
蕭國健 (2008)。李駘 (編)。《香港新界之歷史與鄉情》。香港：中華文教交流服務中心。頁 96。ISBN 988-98915-7-3。
坑口文曲里公園草地滾球場

坑口文曲里公園草地滾球場，香港公園之一，遊樂場之一，喺將軍澳坑口文曲里六號，坑口文曲里公園西面，英文叫Hang Hau Man Kuk Lane Park Bowling Green。行政上歸西貢區。設施有草地滾球場。
坑口籃球場

坑口籃球場，香港公園之一，遊樂場之一，喺將軍澳坑口，坑口村中間，近萬安里同龍和里，英文叫Hang Hau Basketball Court。行政上歸西貢區。設施有籃球場，歸康樂及文化事務署管。